Siu Juhua
Siu Juhua (supapr. kinų: 许昱华; trad. kinų: '許昱華; pinjinas: Xǔ Yùhua; g. 1976 m. spalio 29 d. Dzinhua, Džedziangas) – Kinijos šachmatininkė, vienuoliktoji istorijoje (2006–2008 m.) ir trečioji, tarp kinių (po Sie Dziun ir Džu Čen) pasaulio moterų klasikinių šachmatų čempionė. Nuo 2007 m. vyrų didmeistrė. Du kartus iškovojo pasaulio moterų šachmatų taurę (2000 ir 2002 m.). Azijos moterų šachmatų čempionė (1998 m.). Siu Juhua žaidė už Kinijos rinktinę, iškovojusią auksą trijose moterų šachmatų olimpiadose (2000, 2002 ir 2004 m.).